Kosa
Kosa (vanasti ka Čankas) on küla (skrajciems ehk hajaküla) Lätis Cēsise piirkonnas Skujene vallas. Kosa asub valla lääneosas merepinnast 200 meetri kõrgusel. Küla jääb valla keskusest Skujenest 3 ja Riiast 89 kilomeetri kaugusele. Kosa on kujunenud endise Kosa mõisa keskuse juurde. Aastani 1949 asus seal Kosa valla halduskeskus. Tänapäevane Kosa küla hõlmab üksnes endise küla idaosa, läänepoolne osa mõisa ja õigeusu kiriku ümbruses kannab nime Ģērķēni. Aastail 2009–2021 kuulus küla Amata piirkonda. Külas asub Kosa bussipeatus. Aastal 2007 oli külas 10 elanikku.